Konfużjoni sħiħa fl-Ajruport Internazzjonali ta’ Malta llum waranofsinhar wara qtugħ fis-sistema tal-elettriku. Kienu mijiet il-passiġġieri li kienu għadhom kif waslu f’pajjiżna fuq titjira tal-Emirates li spiċċaw maqbudin barra fiż-żona tal-wasliet hekk kif il-bibien ma bdewx jaħdmu. Dan għall-fatt ukoll li l-generators ma bdewx jiffunzjonaw. Passiġġieri li nqabdu f’din il-konfużjoni qalu lil tvm.com.mt li s-sitwazzjoni kompliet tiggrava meta fl-ajruport niżlu xejn anqas minn ħames ajruplani f’salt. Żiedu jgħidu li wara li nfteħu l-bibien, uġigħ ta’ ras akbar għall-passiġġieri biex jiġbru l-bagalji tagħhom. Dan wara li l-monitors fiż-żona fejn jinġabru l-bagalji kienu mitfija bil-konsegwenza li ħadd ma kien jaf minn fejn se jaqbad jiġbor il-bagalja tiegħu.